Komisijos sprendimas
2002 m. rugsėjo 16 d.
nustatantis priemones dėl tam tikrų augalų sėklos ir dauginamosios medžiagos Bendrijos lyginamųjų bandymų ir tyrimų pagal Tarybos direktyvas 66/401/EEB, 66/402/EEB, 68/193/EEB, 92/33/EEB, 2002/54/EB, 2002/55/EB, 2002/56/EB ir 2002/57/EB
(pranešta dokumentu Nr. C(2002) 3350)
(tekstas svarbus EEE)
(2002/756/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla [1] su paskutiniais pakeitimais, padarytais Direktyva 2001/64/EB [2], ypač į jos 20 straipsnio 3 dalį,
atsižvelgdama į 1968 m. balandžio 9 d. Tarybos direktyvą 66/402/EEB dėl prekybos javų sėkla [3] su paskutiniais pakeitimais, padarytais Direktyva 2001/64/EB, ypač į jos 20 straipsnio 3 dalį,
atsižvelgdama į 1966 m. birželio 9 d. Tarybos direktyvą 68/193/EEB dėl prekybos vynmedžių vegetatyvine dauginamąja medžiaga [4] su paskutiniais pakeitimais, padarytais Direktyva 2002/11/EB [5], ypač į jos 16 straipsnio 3 dalį,
atsižvelgdama į 1992 m. balandžio 28 d. Tarybos direktyvą 92/33/EEB dėl prekybos daržovių dauginamąja ir sodinamąja medžiaga, išskyrus sėklą [6], su paskutiniais pakeitimais, padarytais Komisijos sprendimu 2002/111/EB [7], ypač į jos 20 straipsnio 4 dalį,
atsižvelgdama į 2002 m. birželio 13 d. Tarybos direktyvą 2002/54/EB dėl prekybos burokėlių sėkla [8], ypač į jos 26 straipsnio 3 dalį,
atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla [9], ypač į jos 43 straipsnio 3 dalį,
atsižvelgdama į 2002 m. birželio 13 d. Tarybos direktyvą 2002/56/EB dėl prekybos sėklinėmis bulvėmis [10], ypač į jos 20 straipsnio 3 dalį,
atsižvelgdama į 2002 m. birželio 13 d. Tarybos direktyvą 2002/57/EB dėl prekybos aliejinių ir pluoštinių augalų sėkla [11] su paskutiniais pakeitimais, padarytais Direktyva 2002/68/EB [12], ypač į jos 23 straipsnio 3 dalį,
kadangi:
(1) Direktyvos 66/401/EEB, 66/402/EEB, 68/193/EEB, 92/33/EEB, 2002/54/EB, 2002/55/EB, 2002/56/EB ir 2002/57/EB nustato būtinas priemones, kurių turi imtis Komisija sėklos ir dauginamosios medžiagos Bendrijos lyginamiesiems bandymams ir tyrimams atlikti.
(2) Reikėtų užtikrinti, kad tyrimuose ir bandymuose būtų naudojamas reikiamas bent jau tam tikrų pasirinktų augalų bandinių skaičius.
(3) Valstybės narės turėtų dalyvauti Bendrijos lyginamuosiuose tyrimuose ir bandymuose tiek, kiek atitinkamų augalų sėkla yra paprastai veisiama arba parduodama jų teritorijoje, siekiant iš to padaryti atitinkamas išvadas.
(4) Sėklinių bulvių bandymų ir tyrimų priemones taip pat sudaro, inter alia, tam tikri kenksmingi organizmai, kuriems taikoma 2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir nuo jų išplitimo joje [13] su paskutiniais pakeitimais, padarytais Komisijos direktyva 2002/28/EB [14].
(5) 2003-2004 m. turėtų būti atliekami 2002 m. išaugintos sėklos ir dauginamosios medžiagos Bendrijos lyginamieji bandymai ir tyrimai bei nustatytos tokių bandymų ir tyrimų detalės.
(6) Dėl Bendrijos lyginamųjų tyrimų ir bandymų, kurie trunka ilgiau nei vienerius metus, tyrimų ir bandymų dalių, vykdomų turint reikiamus asignavimus po pirmųjų metų, turėtų būti gautas Komisijos leidimas be papildomų konsultacijų su Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatiniu komitetu.
(7) Šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Priede išvardytų augalų sėklos ir dauginamosios medžiagos Bendrijos lyginamieji bandymai ir tyrimai atliekami 2003-2004 metais.
Didžiausia 2003 m. atliekamų bandymų ir tyrimų savikaina yra nurodyta priede.
Duomenys apie bandymus ir tyrimus yra nurodyti priede.
2 straipsnis
Visos valstybės narės dalyvauja Bendrijos lyginamuosiuose bandymuose ir tyrimuose, tiek, kiek priede išvardytų augalų sėkla ir dauginamoji medžiaga yra paprastai veisiama arba parduodama jų teritorijoje.
3 straipsnis
Vertinant sėklines bulves pagal Direktyvą 2000/29/EB kiekvienam bandiniui, kuris turi būti pateikiamas laboratoriniams bandymams, už Bendrijos tarnybų atsakomybe atliekamus tyrimus ir bandymus atsakingas organas iš anksto suteikia kodą.
Jei patvirtinama, kad bandiniai yra užkrėsti atitinkamais kenksmingais organizmais, taikomos priemonės, numatytos pagal Bendrijos augalų sveikatos režimą.
Šios priemonės nepažeidžia bendrųjų reikalavimų, taikomų metinių patvirtintų rezultatų ataskaitų ir Bendrijos lyginamųjų bandymų bei tyrimų išvadų nagrinėjimui.
4 straipsnis
Atsižvelgdama į biudžeto galimybes, Komisija gali nuspręsti tęsti tyrimus ir bandymus, nustatytus priede, 2004 metais.
Didžiausia taip tęsiamų bandymų arba tyrimų savikaina turi neviršyti priede nurodytos sumos.
5 straipsnis
Šis sprendimas skirtas valstybėms narėms.
Priimta Briuselyje, 2002 m. rugsėjo 16 d.